Уладзіслаў Сяргеевіч Ясюкевіч

Уладзіслаў Ясюкевіч (нар. ) — беларускі футбаліст, абаронца.

 Клубная кар’ера 
Уладзіслаў пачаў кар’еру ў клубе «Іслач» у Другой лізе і ўжо тады быў асноўным іграком каманды. Разам з клубам прайшоў шлях да Вышэйшай лігі, стаў віцэ-капітанам каманды. У студзені 2016 года падоўжыў кантракт з «Іслаччу». 1 красавіка 2016 года дэбютаваў у Вышэйшай лізе, у якасці капітана вывеўшы сваю каманду на матч супраць «Нафтана» (2:0). Пазней трывала выхадзіў на поле на пазіцыі цэнтральнага абаронцы. У другой палове сезона 2017 стаў радзей з’яўляцца ў складзе, а канец сезона прапусціў з-за траўмы.

У сезоне 2018 звычайна заставаўся на лаўцы запасных, правёў за асноўную каманду толькі адзін матч у Вышэйшай лізе і два ў Кубку Беларусі, гуляў таксама за дубль. У снежні 2018 года па заканчэнні кантракта пакінуў «Іслач».

Са студзеня 2019 года знаходзіўся на праглядзе ў брэсцкім «Руху» і ў выніку падпісаў кантракт з клубам. Стаў трывалым іграком асновы брэсцкай каманды. У студзені 2020 года кантракт з «Рухам» быў разарваны.

У лютым 2020 года стаў іграком бабруйскай «Белшыны». Трывала гуляў у стартавым складзе бабруйчан, але не выратаваў каманду ад вылету ў Першую лігу. У снежні 2020 года пакінуў «Белшыну».

У лютым 2021 года перайшоў у брэсцкае «Дынама». У сезоне 2021 часцей гуляў у стартавым складзе, аднак нярэдка заставаўся на лаўцы запасных. У лютым 2022 года падоўжыў пагадненне з дынамаўцамі.

У сакавіку 2023 года стаў іграком «Маладзечна». Пакінуў клуб у ліпені 2023 года і неўзабаве далучыўся да «Астраўца». У снежні 2023 года пакінуў «Астравец».

 Міжнародная кар’ера 
У студзені 2016 года ўпершыню быў выкліканы ў моладзевую зборную Беларусі на ўдзел у Кубку Садружнасці ў Санкт-Пецярбургу, дзе 23 студзеня і дэбютаваў у камандзе, правёўшы ўвесь матч супраць адналеткаў з Латвіі. Усяго за моладзевую зборную правёў тры матчы.

 Дасягненні 
  Пераможца Першай лігі чэмпіянату Беларусі: 2015

 Статыстыка выступленняў 
СезонДывізіёнКлубКраінаМатчыГалы 2012  Д3  Іслач    31  1 2013  Д2  Іслач    21  2 2014  Д2  Іслач    17  1 2015  Д2  Іслач    29  1 2016  Д1  Іслач    25  1 2017  Д1  Іслач    16  0 2018  Д1  Іслач    1  0 2019  Д2  Рух    24  3 2020  Д1  Белшына    27  0 2021  Д1  Дынама    17  0 2022  Д1  Дынама    23  1 2023 (1)  Д2  Маладзечна    11  0 2023 (2)  Д2  Астравец    14  0

 Крыніцы 

Катэгорыя:Футбалісты Беларусі
Катэгорыя:Ігракі ФК Іслач
Катэгорыя:Ігракі ФК Рух Брэст
Катэгорыя:Ігракі ФК Белшына
Катэгорыя:Ігракі ФК Дынама Брэст
Катэгорыя:Ігракі ФК Маладзечна
Катэгорыя:Ігракі ФК Астравец